Kirjoperhossimppu

Kirjoperhossimppu (Dactyloptena orientalis) on perhossimppuihin kuuluva kalalaji. Lajia tavataan indopasifiselta merialueelta.

Koko ja ulkonäkö
Kirjoperhossimppu voi kasvaa suurimmillaan noin 40 cm pitkäksi, mutta tavanomaisimmillaan se on noin 20 cm pitkä. Ruumiinrakenteeltaan laji on pitkänomainen, kulmikas ja suuripäinen. Rintaevät ovat erittäin kookkaat ja viuhkamainen. Kalan ensimmäinen selkäevän ruoto on pidentynyt ja selkäevä on kaksiosainen ja piikikäs. Kirjoperhossimppu on väriltään harmahtavan tai vihertävän ruskea ja ruumiissa on tummareunaisia ruskeita täpliä. Rintaevissä on oransseja ja ruskeita ja täpliä reunassa sinisiä aaltoja.

Levinneisyys ja elintavat
Kirjoperhossimpun levinneisyysalue on hyvin laaja ja sitä tavataan Afrikan itärannikolta ja Punaiseltamereltä Japaniin ja Pitcairnsaarille. Laji liikkuu koralliriuttojen läheisyydessä hiekkapohjaisilla alueilla. Sen ravintoa ovat äyriäiset, nilviäiset ja pienet kalat. 

Kirjoperhossimppua kalastetaan vähäisessä määrin verkoilla. Sitä voidaan pitää merivesiakvaarioissa.

Lähteet

Perhossimput